ब्याह् करी लैता। पर ‘मोई’ इस चैन्ता नै उन्दा खैड़ा नईं रौ छोड़ेआ ते कुतै एबी नौकरी नईं जंदी रवै? इस चिन्ता नै उन्दी नोन्दर खूसी लैती। उन्दी अक्खियें च ए नागन कुण्डल जन मारियै बेई गेई। पर फी बी उन्दें मुहांन्दरे उप्पर रोहानगी ही, जेड़ी थोड़े दिनें मगरा गै बल्लै-बल्लै स्हिलन लगी पेई। इक बारी परतियै नौकरी थमां जबाब होई गेआ। की जे कोलें दे बपारिया दे बड्डे मुंशी दे भानजे गी कुद्दरै लाना हा। नित्त गै ओ नौकरी तुपदे। दिनै बो ते रातीं इत्थों तोड़ी जे सुत्ते दे बी। उन्दा मुंह परतियै पतला पौन लगा। इत्थों तोड़ी जे ठोरें दे मुकाबले च नक्क बड्डा सेई होन लगा ते अक्खीं अन्दरे गी धसदियां गेइयां।